open-index/open-wikipedia-markdown huggingface dataset:
Cefeida

**Cefeida** je premenná hviezda vykazujúca veľmi dobrý vzťah medzi periódou premenlivosti a absolútnou svietivosťou. Zmeny jasnosti cefeíd vznikajú kvôli pulzovaniu hviezdy. Prototypom cefeíd je hviezda Delta Cephei a medzi cefeidy patrí aj jedna z najznámejších hviezd, Polárka.

Cefeidy pulzujú periodicky a ich perióda je dlhšia ako jeden deň. Možno ich rozdeliť do dvoch skupín: **cefeidy I. typu** (alebo tiež klasické cefeidy) sa nachádzajú v špirálových ramenách našej Galaxie. Sú to hviezdy pomerne mladé, nadobry spektrálneho typu F až G, a existuje závislosť medzi ich svietivosťou a periódou. **Cefeidy typu II** nazývané aj premenné hviezdy typu W Virginis sú omnoho staršie, menej masívne a vyskytujú sa v stredových oblastiach a v hale Galaxie, predovšetkým v guľových hviezdokopách. V porovnaní s klasickými cefeidami s rovnakou periódou premennosti sú o 1,5 – 2 mag slabšie. Cefeidy zohrávajú dôležitú úlohu pri určovaní vzdialeností galaxií a to až do vzdialenosti 6,5 milióna svetelných rokov.

## Objav

10. septembra 1784 Edward Pigott objavil kolísavosť Eta Aquilae, prvého známeho predstaviteľa triedy premenných cefeíd. Avšak klasické cefeidy sú pomenované až podľa hviezdy Delta Cephei, ktorej premennosť objavil John Goodrick o niekoľko mesiacov neskôr.

Vzťah perióda-svetelnosť cefeíd objavila Henrietta Swan Leavittová v roku 1908 na prieskume premenných hviezd v Magellanovom mračne. Toto zistenie publikovala v roku 1912 s ďalšími dôkazmi.

## Príklady

Niektoré veľmi svetlé cefeidy s premenami svetla, dosť veľké na to, aby sa dali rozlíšiť voľným okom vrátane

* Eta Aquilae,
* Zeta Geminorum
* Beta Doradus

tak dobre, ako prototyp

* Delta Cephei.

Najjasnejšia hviezda, ktorá je cefeidou (a taktiež najbližšia cefeida ku nám), je Polárka zvaná tiež Severka.

* Polárka

Jej perióda má asi štyri dni, ale jej svetelné premeny 1 % sa nedajú rozlíšiť voľným okom. Jej perióda (a priemerná svetelnosť a magnitúda jej premien) sa zmenili asi vtedy, keď boli namerané; čo je pre cefeidy nezvyčajné správanie.

## Zdroj
* 


Kategória:Pulzujúce premenné hviezdy
Skupina RA

**Skupina RA** je literárno-umelecká skupina, ktorá začala fungovať už v roku 1936. Významnejšiu činnosť vyvíjala až po rozpade Skupiny surrealistov v ČSR počas druhej svetovej vojny. Fašizmus považoval surrealizmus za poklesnuté a zakázané umenie, teda aj činnosť skupiny bola nelegálna. 

Na činnosť počas vojny potom nadviazali aktivity v rokoch 1945–1948, kedy skupina kládla dôraz na princípy surrealizmu vychádzajúceho z úvodných myšlienok. Skupina RA nikdy celkom neprijala takzvaný čistý psychický automatizmus.

Po roku 1948 skupina pôsobila znovu v ilegalite, pretože socializmus označil surrealizmus za ideovo pomýlený smer. Napriek tomu skupina zvládla svoje pôsobenie aj počas socializmu a dá sa o nej povedať, že zachraňovala česť česko-slovenského umenia predovšetkým v rokoch 1949–1956. 

## Zborníky
* *Roztrhané panenky*

## Predstavitelia
* Vratislav Effenberg
* Záviš Kalandra 
* Zbyněk Havlíček
* Václav Tikal

## Pozri aj
* Surrealizmus
* Česká literatúra v rokoch 1900 – 1945
* Česká literatúra v rokoch 1945 – 1990
* Skupina surrealistov v ČSR
 

Skupina RA
Premenná hviezda typu Gama Cassiopeiae

**Premenné hviezdy typu Gama Cassiopeiae** sú premenné hviezdy vykazujúce nepravidelné zmeny v jasnosti kvôli úniku hmoty z hviezdy. Obyčajne sú to hviezdy hlavnej postupnosti spektrálneho typu B alebo obry a zmeny v ich jasnosti predstavujú asi 1,5&nbsp;hviezdnej veľkosti.

Nazývajú sa podľa hviezdy Gama Cassiopeiae.
Iva Hercíková

**Iva Hercíková** (* 2. november 1935, Pardubice – † 27. január 2007, Praha) bola česká spisovateľka, autorka niekoľkých desiatok románov, noviel a niekoľkých scenárov.

Iva Hercíková, rodená Vodňanská, sa narodila v Pardubiciach a po maturite na gymnáziu v Liberci roku 1954 vyštudovala dramaturgiu a divadelnú vedu na pražskej DAMU (štúdium skončila v roku 1958).

V roku 1986 emigrovala s druhým manželom Jiřím Pickom najprv do Nemecka a roku 1987 pokračovali do USA. Najprv sa usadili na Floride a potom na desať rokov na Manhattane v New Yorku. Českého občianstva sa ale Hercíková nikdy nevzdala.

Po Nežnej revolúcii roku 1989 žila niekoľko mesiacov v Prahe, ale definitívne sa do Česka vrátila až v roku 2000, kde žila striedavo v Prahe a v Harrachove.

## Dielo
**Začalo to Redutou*, 1964 – kniha o pražských divadlách malých foriem
**Nataša* – séria troch kníh pre dievčatá, súborne 1980
***Pět holek na krku*, 1966 – beletristická prvotina, preložená do niekoľkých cudzích jazykov
***Trest*, 1971
***Druhá láska*, 1973
**Pavouk, který kulhal*, 1969 – súbor štyroch noviel zo súčasnosti
**Sestry*, 1969
**Čekání*, 1970
**Jsem nebe*, 1970 – novela; príbeh prvých lások dvoch šestnásťročných dievčat
**O zvědavém šteňátku*, 1970 – dve bájky s výchovným podtextom
**Šance*, 1970
**Muži můj, neplač*, 1971
**Velká neznámá*, 1971
**Dvakrát do stejné řeky*, 1974
**Tři příběhy o lásce*, 1974
**Ten kůň musí pryč*, 1975
**Plástev medu*, 1976 – román opisujúci radosti a strasti života v panelovom dome
**Dvakrát do stejné řeky*, 1977 – zbierka troch noviel zo života mladých ľudí
**Andrsenka*, 1978 – dievčenský román; o dievčati, ktoré si rado vymýšľa, čo jej spôsobí nepríjemnosti
**Sova sídlí v dutém stromě*, 1978
**Jak namalovat ptáčka*, 1980
**Johana: Novela o mládí [[Karolína Světlá|Karolíny Světlé]]*, 1980
**Stín spánku*, 1982
**Sůvy*, 1982
**Lékař duší a zvířat*, 1985
**K domovu se nedívej, anděli*, 1994
**Hester aneb O čem ženy sní*, 1995 – pútavé rozprávanie o žene a matke troch odrastajúcich detí, ktorá sa trápi medzi rodinou a mladým milencom Ricardom
**Klára, holub růžový*, 1996
**Rady mladému muži*, 1996
**Trest*, 1998
**Vášeň*, 1998
**Touha*, 1999
**Zrada*, 2001
**Jsem nebe*, 2002 – zb. noviel
**Pět holek na krku po třiceti letech*, 2003
**Tři v háji* 2004 – román, spoločné dielo Ivy Hercíkovej, Haliny Pawlowskej a Michala Viewegha
* *Možná ho najdeš na ulici*, 2006 – poviedková kniha
* *Dám si to ještě jednou*, 2009 
* *O štěňátku*, 2010 – rozprávky, ideálne pre prvé čítanie

## Externé odkazy
* Zemřela Iva Hercíková - Lidové noviny

Kategória:Českí spisovatelia
Kategória:Osobnosti z Pardubíc
Kategória:Obete samovrážd
Dimmu Borgir

**Dimmu Borgir** je nórska blackmetalová hudobná skupina pochádzajúca z Osla. Za vznikom v roku 1993 stojí pôvodná zostava: Shagrath, Silenoz a Tjodalv. Tí vydali o rok na to svoje prvé demo pod názvom *Inn I Evighetens Mørke*.

## Názov kapely
Dimmu Borgir, „dim-mu bor-gír“, ľahko preložené ako „Temný Zámok“ je v skutočnosti miesto východne od Mývatn-u na Islande. Je tvorené rozsiahlymi nezvyčajne tvarovanými lávovými poľami na ktorých sa nachádzajú rôzne jaskynné a skalové formácie. V islandskom folklóre je táto oblasť ponímaná ako spojenie medzi Zemou a peklom.

## Diskografia
### Štúdiové albumy
* *Inn I Evighetens Mørke* demo – (1994)
* *For All Tid* – (1994)
* *Stormblåst* – (1996)
* *Devil's Path* – (1996)
* *Enthrone Darkness Triumphant* – (1997)
* *Spiritual Black Dimensions* – (1999)
* *[[Puritanical Euphoric Misanthropia]]* – (2001)
* *Death Cult Armageddon* – (2003)
* *Stormblast'05* – (2005)
* *In Sorte Diaboli* – (2007)
* *Abrahadabra* – (2010)
* Eonian – (2018)

### Live a kompilácie
* *Live & Plugged vol.2* – (1998)
* *Godless Savage Garden* – (1998)
* *Alive in Torment* [Live] – (2001)
* *World Misanthropy* [DVD/VHS] – (2002)
* *World Misanthropy* [Live] – (2002)
* *Sons of Satan/Gather for the Attack* [Nahrané s Old Man's Child] – (2004)

## Zostava
### Súčasní členovia
* Shagrath (Stian Thoresen) – spev – (1993-)
* Galder (Thomas Rune Andersen) – gitara – (2001-)
* Silenoz (Sven Atle Kopperud) – gitara – (1993-)
* Daray (Dariusz Brzozowski) – bicie (2008-)

### Bývalí členovia
* Astennu – gitara – (1997 – 1999)
* Brynjard Tristan – basová gitara – (1994 – 1996)
* Nagash – basová gitara – (1996 – 1999)
* Tjodalv – bicie – (1993 – 1999)
* Nicholas Barker – bicie – (1999 – 2004)
* Tony Laureano – bicie – (2004 – 2005)
* Reno Kiilerich – bicie – (2004 – 2004)
* Stian Aarstad – klávesy – (1993 – 1997)
* Kimberly Goss – klávesy – (1997 – 1998)
* Hellhammer (Jan Axel Blomberg) – bicie (2005 – 2007)
* ICS Vortex (Simen Hestnæs) – basová gitara, vokály – (1999 – 2009)
* Mustis (Øyvind Mustaparta) – klávesy – (1998 – 2009)

## Zaujímavosti
* Na začiatku piesne „Alt Lys Er Svunnet Hen“ na albume Stormblast 2005 je rovnaký výkrik, ktorý bol použitý aj vo filme Constantine v scéne, kde hlavný hrdina vyháňa z mladého dievčaťa diabla.
* „Sorgens Kammer“ je cover piesne z amigáckej hry Agony. Stian Aarstad, bývalý klavirista, použil túto melódiu, ale nikde sa o tom nezmienil. Skupina si myslela, že je to ich vlastná skladba až kým ich pôvodný autor nekontaktoval. Preto sa na albume Stormblast 2005 nachádza iná pieseň, ale s rovnakým názvom.

## Referencie

## Iné projekty

## Externé odkazy
* Oficiálna stránka Dimmu Borgir
* Texty k pesničkám od Dimmu Borgir

Kategória:Nórske heavymetalové hudobné skupiny
Kategória:Blackmetalové hudobné skupiny
R Hydrae

**R Hydrae** je premenná hviezda typu Mira v súhvezdí Hydra. Jej jasnosť bežne varíruje medzi magnitúdami 5 až 9. Vo vzdialenosti 21,6″ má sprievodcu s magnitúdou 12,5

Kategória:Súhvezdie Hydra
Kategória:Premenné hviezdy typu Mira
Kategória:Dvojhviezdy
Maia (hviezda)

**Maia** alebo **20 Tauri** je štvrtá najjasnejšia hviezda v otvorenej hviezdokope Plejády (M45) v súhvezdí Býk.

Má zdanlivú hviezdnu veľkosť +3,87 magnitúdy a patrí do spektrálnej klasifikácie B8III. Od Zeme je vzdialená približne 360 svetelných rokov.

U Maii nastávajú, rovnako ako u ostatných hviezd Plejád, príležitostne zákryty Mesiacom.

Pomenovaná je po mytologickej Maie, dcére Titana Atlanta. S Diom splodila božského posla Herma.

## Pozri aj
* Maia v mytológii

## Zdroj

Kategória:Modrobiele obry
Kategória:Plejády
Kategória:Súhvezdie Býk
Kategória:Bayerove objekty
Kategória:Flamsteedove objekty
1149
Let asfaltového holuba

***Let asfaltového holuba*** () je slovenský film. 

Psychologický film o človeku, ktorého živelný talent a chlapčenské sny o filmovej práci sa rozplynú nad ostrím mäsiarskeho stola.

* Architekt: Ján Svoboda
* Návrhy kostýmov: Mária Šilberská
* Strih: Dušan Milko
* Vedúci výroby: Ivan Filus
* Exteriéry: Bratislava, Važec, Hainburg, Vysoké Tatry
* Premiéra: 17. apríl 1991

## Externé odkazy
* Film na CSFD.cz

Kategória:Filmy režírované Vladimírom Balcom
Kategória:Slovenské filmy
Kategória:Filmy podľa názvu
Kategória:Filmy z 1990
Atlas (hviezda)

**Atlas** (postava z gr. mytológie) alebo **27 Tauri** je trojhviezda v súhvezdí Býk a člen otvorenej hviezdokopy Plejády. Má zdanlivú jasnosť 3,62m. Patrí do spektrálneho typu B8, do triedy svietivosti III. Na oblohe vo vzdialenosti 0,6" od seba má sprievodcu, spektroskopickú dvojhviezdu zdanlivej jasnosti 8m. Vzdialenosť od Zeme je 381 ly.

## Iné projekty

Kategória:Súhvezdie Býk
Kategória:Plejády
Kategória:Flamsteedove objekty
Kategória:Trojhviezdy
Kategória:Modrobiele obry
1178
Pleione (hviezda)

**Pleione** alebo **28 Tauri** je hviezda v súhvezdí Býk a člen otvorenej hviezdokopy Plejády.

Jasnosť hviezdy sa mení od 4,83 do 5,38 magnitúdy. Je vzdialená približně 422 svetelných rokov od Zeme.

## Referencie


## Iné projekty

## Externé odkazy

* ''Pleione''

Kategória:Súhvezdie Býk
Kategória:Plejády
Kategória:Flamsteedove objekty
Kategória:Modrobiele trpaslíky
Kategória:Premenné hviezdy typu Gama Cassiopeiae
1180
Vtáčia chrípka

right|thumb|Vírus vtáčej chrípky

**Vtáčia chrípka** alebo **aviárna chrípka** alebo **aviárna influenza** je infekčné ochorenie vtákov spôsobené chrípkovým vírusom A, ktorý však môže nakaziť aj niektoré druhy cicavcov, vrátane človeka. Prvýkrát ho identifikovali v Taliansku pred viac ako 100 rokmi a v súčasnosti sa vyskytuje celosvetovo.

Všetky vtáky sú vnímavé voči infekcii, aj keď niektoré druhy sú odolnejšie ako iné. Infekcia spôsobuje u vtákov široké spektrum príznakov, od mierneho priebehu až po vysoko nákazlivé a rýchlo smrtiace ochorenie. Táto forma je známa aj ako HPAI - *higly pathogenic avian infleunza* (vysoko patogénna vtáčia chrípka). Je pre ňu charakteristický rýchly nástup, ťažký priebeh choroby a rýchla smrť, kde mortalita sa blíži až k 100 %.

## Etiológia
Sťahovavé vodné vtáctvo a hlavne divé kačky sú prírodným rezervoárom vtáčej chrípky a zároveň sú tieto vtáky aj najviac odolné voči infekcii. Domáca hydina je mimoriadne vnímavá k nákaze.

Kmeň H5N1 vírusu vtáčej chrípky, ktorý sa objavil v roku 1997 bol identifikovaný ako najpravdepodobnejší zdroj budúcej chrípkovej pandémie. Zatiaľ však nedošlo k potvrdeniu jeho prenosu z človeka na človeka, všetky obete sa s najväčšou pravdepodobnosťou nakazili priamo od vtákov. Riziko spočíva v možnej mutácií tohto kmeňa, ktorý sa tak môže stať vysoko prenosným aj z človeka na človeka, rovnako ako klasická chrípka.

## Pozri aj
* influenzavírus A
* pandémia

## Iné projekty

## Externé odkazy
* WHO - Avian influenza (po anglicky)

Kategória:Infekčné choroby
Kategória:Choroby vtákov
Kategória:J10 Chrípka vyvolaná identifikovaným vírusom chrípky
Okresné blues

***Okresné blues*** (angl. *District Blues*) je slovenský film. 

Príbeh z leta 1986 zachytavajúci svet amatérskych folkových muzikantov, ktorí bojujú s okresnými funkcionármi strany. 

* Architekt: Juraj Bindzár
* Návrhy kostýmov: Ľubica Obuchová
* Strih: Roman Varga
* Vedúci výroby: Dušan Plvan
* Exteriéry: Pezinok, Modra, Stupava
* Premiéra: február 1991

Kategória:Slovenské filmy
Kategória:Filmy podľa názvu
Kategória:Filmy z 1990
Elektrochemický článok

**Elektrochemický článok** alebo **elektrolytický článok** môže byť:
*súhrnné označenie pre galvanický článok v širšom zmysle (t.j. zariadenie meniace chemickú energiu na elektrickú) a elektrolytický článok v zmysle IEC (t.j. zariadenie meniace elektrickú energiu na chemickú [porov. nižšie]), pozri galvanický článok a elektrolytický článok (elektrolyzér)
*galvanický článok v širšom zmysle (t.j. vrátane sekundárnych článkov a palivových článkov), pozri galvanický článok

**Elektrolytický článok** môže byť aj: (v zmysle IEC) zariadenie meniace elektrickú energiu na chemickú, synonymum: elektrolyzér [v širšom zmysle], pozri elektrolytický článok (elektrolyzér)

## Referencie
Vysočany (okres Bánovce nad Bebravou)

**Vysočany** sú obec na Slovensku v okrese Bánovce nad Bebravou.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová pôvodne románska stavba s polkruhovou apsidou a mierne predstavanou vežou, z 13. storočia. Kostol prešiel výraznou barokovou a klasicistickou úpravou, ktoré mu dali dnešnú podobu. Z románskeho obdobia sa dochovala apsida, ktorá slúži ako sakristia. Spodná štvorcová časť veže pochádza z obdobia gotiky. Polygonálny záver kostola, loď a oktogonálna nadstavba veže sú výsledkom mladších úprav. Fasády kostola sú členené segmentovo ukončenými oknami so šambránami, veža má barokovú helmicu s laternou. 

* Renesančný kaštieľ, dvojpodlažná dvojtraktová stavba na pôdoryse obdĺžnika zo 17. storočia. V období okolo roku 1821 bol klasicisticky upravený. Miestnosti prízemia majú renesančné krížové hrebienkové klenby. Pod omietkou sa nachádzajú fragmenty renesančného kvádrovania. Fasády kaštieľa sú členené oknami so šambránami a profilovanou nadokennou rímsou. Priečeliu dominuje polygonálna veža lemovaná krakorcami a oknami s lommeným oblúkom a ihlancovou helmicou. V súčasnosti je pamiatka v zlom technickom stave a chátra.

## Osobnosti obce
### Rodáci
* Štefan Vysočáni (* 1605), jezuita zemianskeo pôvodu, kazateľ, teológ, univerzitný profesor na Trnavskej univerzite, spoluzakladateľov jezuitskej školy v Trenčíne.

* František Vysočáni (* 1619 - † 1696), rímskokatolícky kňaz, náboženský spisovateľ, učiteľ rétoriky a gramatiky v Bratislave a Šali nad Váhom, profesor Trnavskej univerzity. Bol predstaveným jeuzitských domov v Spišskej Kapitule a v Levoči, taktiež riaditeľom seminára v Trnave.

* Milan Sečánsky (* 1929 - † 2017), bývalý poslanec Slovenskej národnej rady a Národnej rady Slovenskej republiky, politik HZDS a bývalý kandidát na prezidenta Slovenskej republiky, držiteľ Radu Andreja Hlinku I. triedy za mimoriadne zásluhy o vznik samostatnej Slovenskej republiky. Patrí medzi spoluautorov Ústavy Slovenskej republiky.

## Referencie

## Iné projekty

## Externé odkazy
* 
* Apsida.sk- profil pvodne románskeho kostola


Kategória:Obce okresu Bánovce nad Bebravou
Čierny trpaslík

**Čierny trpaslík** je zvyšok hviezdy o veľkosti Slnka, z ktorej ostal biely trpaslík a postupne sa ochladil na teleso, ktoré emituje iba žiarenie čierneho telesa. V súčasnosti nie je známy žiadny čierny trpaslík v našom vesmíre, pretože vesmír neexistuje dostatočne dlhú dobu na to, aby nejaký vznikol.

Kategória:Vývoj hviezd
Kategória:Hypotetické hviezdy
Modrý obor

[náhľad|Modrý obor [Zeta Orionis (Alnitak)]]

**Modrý obor** je hviezda spektrálneho typu O alebo B s hmotnosťou aspoň 18 hmotností Slnka. Tieto hviezdy sú veľmi horúce, majú veľkú absolútnu magnitúdu a emitujú modré viditeľné svetlo. Modrým obrom je napríklad hviezda Adara.

## Pozri aj

* Modrý nadobor

Kategória:Obrie hviezdy
Červený nadobor

**Červený nadobor** je obrovská hviezda spektrálneho typu M. Je jedným zo záverečných štádií vývoja veľmi hmotných hviezd. Príkladom červeného nadobra je Antares a Betelgeuse.

Červené nadobry vznikajú z hmotných hviezd hlavnej postupnosti po vyhorení vodíkových zásob v ich jadrách. Po vyhorení vodíka sa povrchové vrstvy týchto hviezd začnú rozpínať, pričom hviezda najprv prejde do štádia červeného obra a až potom do štádia nadobra. Nadobor má priemer niekoľkostonásobne väčší než Slnko, ale jeho vonkajšie vrstvy sú extrémne riedke. Kvôli nízkej povrchovej teplote svieti červeným svetlom. V jadre nadobra môže prebiehať spaľovanie ťažších prvkov až po železo. Nadobry nakoniec môžu zaniknúť ako supernovy.

## Referencie

## Pozri aj
* Modrý nadobor
* Červený obor
* Nadobor

## Iné projekty
Modrý nadobor

**Modrý nadobor** je nadobor spektrálneho typu O.

Tieto hviezdy sú extrémne horúce a jasné, s povrchovou teplotou od 20&nbsp;000 do 50&nbsp;000&nbsp;°C. Ich hmotnosť je obyčajne od 10 do 50&nbsp;hmotností Slnka na HRD a ich priemer dosahuje 1 000&nbsp;priemerov Slnka. Sú to veľmi zriedkavé hviezdy a patria medzi najhorúcejšie a najjasnejšie v známom vesmíre.

Z modrého nadobra sa môže stať červený nadobor, ak sa jadrová reakcia z akéhokoľvek dôvodu spomalí.

Príkladomi modrého nadobra viditeľného aj voľným okom sú Alnitak (najjasnejší modrý nadobor pozemskej oblohy), Zeta Puppis, mí Normae, Alfa Camelopardalis alebo viditeľná zložka sústavy Cygnus X-1.

## Pozri aj

* Modrý obor
* Červený nadobor

Kategória:Obrie hviezdy
Domitius Ulpianus

**Domitius Ulpianus** (asi 170 – 228) bol rímsky právnik pochádzajúci z fenického Tyru, autor početných právnických spisov spadajúcich do rokov 211 – 222. 

## Život
Ulpianus sa objavuje v doložených záznamoch po prvý raz ako jeden zo žiakov Papiniana a člen poradného výboru (*consilium principis*) cisára Septimia Severa. Za vlády jeho syna, Caracallu dosiahol funkciu cisárskeho úradníka zodpovedajúceho za požiadavky vznášané na dvore (*magister libellorum*). Počas vlády cisára Heliogabala (218 – 222) bol nútený zdržiavať sa mimo Ríma, ale cisár Alexander Severus ho roku 222 rehabilitoval a neskôr z neho urobil svojho hlavného poradcu a veliteľa prétorianskej gardy. Obmedzenie výsad, ktoré udelil prétoriánom cisár Heliogabalus, vyvolalo napätie medzi príslušníkmi gardy a ich veliteľom, a to viedlo roku 228 k jeho zavraždeniu.

## Dielo
* *Ad Masurium Sabinum* (K Mesuriovi Sabinovi), 50 kníh, komentár k občianskemu právu
* *Ad edictum praetoris* (K vyhláške prétora), 83 kníh, komentár k právu prétorov
* *Disputationes* (Právne spory)
* *Responsa* (Odpovede)
* *Institutiones* (Základy)
* *Liber singularis regularum* (Kniha právnych zásad)

Ulpianus je považovaný za jedného z pätice vrcholových právnikov antiky. Jeho dielo tvorilo významný prameň neskorších zákonníkov, *[[Codex Theodosianus]]* a *[[Codex Iustinianus]]*.

## Iné projekty

## Literatúra
* 
* GREGOR, Martin. *Základy rímskeho práva: Historický úvod, pramene a subjekty*. Praha: Leges, 2022, s. 109 - 118. ISBN 978-80-7502-598-2.

## Zdroj

Kategória:Úmrtia v 228
Kategória:Právnici starovekého Ríma
Licitačný systém

**Licitačný systém** je súborná zostava dohôd týkajúcich sa  bridžovej licitácie, ktorá umožňuje dôkladné popísanie sily listov a ich rozlôh. Licitačný systém je kódovaný jazyk, ktorým si partneri vymieňajú informácie o svojich listoch (kartách ktoré majú v rukách). Na základe takto získaných informácií môže pár vylicitovať optimálny alebo aspoň k optimu sa blížiaci záväzok. V širšom slova zmysle sú súčasťou licitačného systému aj markovanie a výnosy. Výmena informácií je verejná, znamená to, že súperom musíme vysvetliť, čo sme sa na základe licitácie o partnerovi dozvedeli. Nemusíme a nemali by sme im poskytnúť informáciu, ktorú sme vydedukovali na základe vlastného listu.

## Typológia licitačných systémov
Licitačné systémy sa delia na:
*prirodzené - označujú sa zelenou farbou
*silný tref alebo káro - modrá farba
*umelé - červená farba
*vysoko umelé - žltá farba

Prirodzené licitačné systémy sú také, v ktorých sa takmer nevyskytujú umelé hlášky. Väčšinou majú len jedno umelé otvorenie, týkajúce sa veľmi silného listu.

Umelé licitačné systémy sú také, v ktorých prevažujú umelé hlášky. 

Vysokoumelé systémy sú celé postavené na umelých hláškach. Obrana voči nim je bez znalosti systému súperov a prípravy naň obťažná. Na bežných turnajoch sú vysokoumelé systémy v súčasnosti zakázané. 

## Zoznam najrozšírenejších licitačných systémov
*Acol                        - anglický licitačný systém
*MOSCITO                     - austrálsky licitačný systém 
*Náš systém (Nasz System)    - poľský licitačný systém 
*WJ (Wspólny Język) - poľský licitačný systém nazývaný aj Poľský tref
*Precision - americký licitačný systém
*SAYC                        - americký licitačný systém 
*SEF                         - francúzsky licitačný systém
*Two over One                - americký licitačný systém

### Slovenské licitačné systémy
*LIMIT                           - kedysi u nás rozšírený systém, v súčasnosti sa už takmer nepoužíva
*TATRY                            - licitačný systém Ivana Tatranského
Na Slovensku bol donedávna najrozšírenejším systémom Precision, v súčasnosti je to asi SAYC.

Každý pár si môže licitačný systém prispôsobiť svojmu naturelu. Niektoré páry sa pokúšajú vyvinúť vlastný licitačný systém. 

## Externé odkazy
*Klasifikácia licitačných systémov
Ondrej Jariabek

**Ondrej Jariabek** (* 20. február 1908, Kráľova Lehota – † 3. február 1987, Bratislava) bol slovenský herec a ľudový rozprávač známy ako **Sváko Ondro**. 

Narodil sa v rodine Ondreja Jariabka a jeho manželky Zuzany rodenej Lenkovej. V roku 1927 absolvoval štúdium na učiteľskom ústave v Spišskej Novej Vsi. Bol učiteľom v Čadci (1927 - 1939) a v Prešove (1939 - 1941). Popri práci sa venoval ochotníckemu divadlu. Od roku 1941 bol členom SND (s výnimkou rokov 1947 - 1948, keď sa venoval filmovej réžii). Od roku 1980 na dôchodku. V rokoch 1950 - 1953 pôsobil ako pedagóg odborného divadelného kurzu (ODK) v Bratislave. Účinkoval v rozhlase (sváko Ondro) aj v televízii. V roku 1950 sa pokúsil o filmovú réžiu komédiou z dedinského prostredia Kozie mlieko (spolu s Bořivojom Zemanom). 
Autor dvojdielnych memoárov *Z pastierčaťa herec* (1988). 

## Filmografia (herec)

* 1947: Čápkovy povídky (*krčmár*)
* 1947: Varúj...! (*kočiš*) 
* 1948: Čertova stena (*hosť v bare*)
* 1949: Katka (*robotník v továrni*)
* 1950: Priehrada (*Očiak*)
* 1951: Akce B (*krčmár*)
* 1952: Lazy sa pohli (*Gábel*)
* 1953: Pole neorané (*Soviar*)
* 1953: Rodná zem (*Hrstka*)
* 1953: V piatok trinásteho (*Rebro*)
* 1956: Čert nespí (*úradník*)
* 1957: Posledná bosorka (*žobrák*)
* 1957: **[[Zemianska česť]]** (*Peter Barina*)
* 1958: Dáždnik svätého Petra (Slávik)
* 1958: Statočný zlodej (*komisár*)
* 1959: Kapitán Dabač (*Bórik*)
* 1962: Bílá oblaka (*gazda*)
* 1962-63: **[[Jánošík I-II]]** (*Gajdošík*)
* 1963: Ivanov (*Šabelskij*)
* 1966: Jeden deň pre starú paniu (*domáci*)
* 1966: Konec srpna v hotelu Ozón (*starý muž*)
* 1966: Majster kat (*Findo*)
* 1968: Šílené smutná princezná (*vojak Václav*)
* 1968: **[[Traja svedkovia]]** (*sluha Jano*)
* 1968: **[[Zbehovia a pútnici]]** (*hrebenár*)
* 1971: Orlie pierko (*dedo Šimek*)
* 1977: Kamarátka Šuška (*bača Fekiač*)
* 1978: Nie (*flašinetár*)
* 1978: **[[Zlaté časy]]** (*starý otec*)
* 1980: **[[Toto leto doma]]** (*dedo Krištof*)
* 1980: Živá voda (*Hančin*)
* 1981: Noční jazdci (*Jakub Hreňo*)
* 1983: Výlet do mladosti (*školník*)

## Literatúra
* Ondrej Jariabek:*Z pastierčaťa herec 1*, Slovenský Spisovateľ, 1988, 
* Ondrej Jariabek:*Z pastierčaťa herec 2*, Slovenský Spisovateľ, 1988, 

## Externé odkazy
* ČSFD.cz - Ondrej Jariabek (česky) 
* ČFN.cz - Ondrej Jariabek (česky) 
* FDB.cz - Ondrej Jariabek (česky)
* IMDb.com - Ondrej Jariabek (anglicky)
* Záznam o narodení a krste v matrike záznam číslo 7 – farnosť Hybe; pokrstený ako Andreas Jarjabek

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí rozhlasoví herci
Kategória:Slovenskí ochotníci
Kategória:Slovenskí filmoví režiséri
Kategória:Slovenskí humoristi
Kategória:Slovenskí pedagógovia
Kategória:Osobnosti z Kráľovej Lehoty
MOSCITO

**MOSCITO** (akronym z anglického *Major Oriented Strong Club*) je licitačný systém vypracovaný Austrálčanmi Paulom Marstonom a Stephenom Burgessom.

V prvej verzii systém vyzeral nasledujúco, otvorenia na 1 a 2 mieste:

 Pas  0-5  HCP V nevýhodných stavoch hier 6-9, ak hráč nemá rozlohu najmenej 5-4
 1♣  15+   HCP Ľubovoľná rozloha
 1♦  10-14 HCP Rozloha bez drahého štvorlistu
 1♥  10-14 HCP 4+♦, najviac tri piky, možnosť dlhšej lacnej farby (tzv. canapé)
 1♠  10-14 HCP 4+♠, najviac 3 srdcia, možná dlhšia lacná farba
 1BT 10-14 HCP Najmenej po štyri karty v oboch drahých farbách, rozloha nemusí byť pravidlená
 2♣   6-9  HCP Rozloha ľubovoľná s výnimkou rozlôh ktoré možno ukázať hore uvedenými
                     otvoreniami
 2♦   6-9  HCP Hajmenej po štyri karty v kárach a srdciach  (najmenej 5-4 v druhej hre)
 2♥   6-9  HCP 4+ srdcia 4+ piky (najmenej 5-4 v druhej hre)
 2♠   6-9  HCP 4+ piky 4+ trefy (najmenej 5-4 v druehj hre)
 2BA  6-9  HCP 4+ trefy a 4+ kára (najmenej 5-4 v druhej hre)

Na 3 a 4 mieste (po pase partnera) 1♣ ukazuje 17+ HCP, otvorenia na prvom stupni majú silu 12-16 HCP.

V ďalšej licitácii po všetkých otvoreniach je používaná relayová schéma - Symmetric Relay. Treba spomenúť, že na začiatku *MOSCITO* vznikol ako Systém Slabých Otvorení, ale systémové obmedzenia Svetovej bridžovej federácie spôsobili, že bol prerobený na systém silného trefu. Na medzinárodnej scéne *MOSCITO* debutoval na Majstrovstvách Sveta v Perthe v roku 1989.

Neskôr vzniklo množstvo verzií systému MOSCITO: Moscito Byte, German Moscito, Honeymoon Moscito, Moscito-D, Newlands Moscito, Diamond Spade a iné.

Kategória:Licitačné systémy
Programmed input/output

**Programmed input/output** (**PIO**) je pôvodná metóda prenosu dát cez zbernicu IDE/ATA. Prenos medzi zariadeniami a systémom kompletne ovládal procesor (CPU). PIO využíva niekoľko základných prenosových rýchlosti, ktoré sa tiež nazývajú PIO módy (angl. *PIO modes*).

V polovici 90-tych rokov bol PIO najpoužívanejší spôsob prenosu dát z pevných diskov. Zo začiatku PIO poznal 3 pomalšie rýchlosti, ktoré sa stali štandardom ATA, neskôr pribudli ďalšie 2 rýchlosti, ktoré už boli súčasťou ATA-2.

Časom sa začal aj vyvíjať ďalší PIO mod 5 s prenosovou rýchlosťou 22 MB/s, ale nikdy nebol implementovaný do IDE/ATA zberníc, lebo v tom čase prišiel na trh rýchlejší Ultra DMA mód 2 s prenosovou rýchlosťou 33 MB/s.

Rýchlejší mód sa považoval za lepší, lebo mal rýchlejšiu synchronizáciu čo predstavovalo rýchlejší prenos dát. V skutočnosti však boli pevné disky omnoho pomalšie. Vtedy cenovo výhodné pevné disky, ktoré sa pripájali na zbernicu ISA nemohli využívať ani PIO módy 3 a 4, lebo im to nedovoľovala pomalá prenosová rýchlosť zbernice.

Prenos bol riadený procesorom a nebolo výhodné ho zaťažovať zvýšenými nárokmi na rýchlosť zbernice, lebo sa musel starať o vykonávanie inštrukcií. Preto PIO dobre fungovalo pre pomalé zariadenia ako napríklad klávesnica, myš, modem a nie pre zariadenia ako harddisky. PIO bol výhodný len pre nenáročné aplikácie a jednoúlohové operačné systémy. Pri prenose väčšieho množstva dát bol procesor dočasne blokovaný, preto ho časom nahradili DMA módy a neskôr Ultra DMA.

Každý IDE kanál podporuje 2 zariadenia, jedno ako master a jedno a slave. Nové systémy dovoľovali používať týmto zariadeniam rozdielne rýchlosti, o čo bolo funkciou chipsetu a BIOSu. Keď nebola tato možnosť podporovaná tak oba zariadenia komunikovali rovnakou rýchlosťou.

Kategória:Počítačové technológie
SAYC

**SAYC** (akronym zo *Standard American Yellow Card*) je populárny americký licitačný systém.

Vznikol na základe amerických prirodzených systémov (predovšetkým na základe systému Gorena). *SAYC* je propagovaný ACBL.

Otvorenie v lacnej farbe s trojlistom (tzv. „lepšia lacná“), v drahej farbe s päťlistom, silné 1BT, umelé a forsujúce 2, otvorenia 2// sú najčastejšie používané na ukázanie slabých listov s dlhou farbou, 2BT ukazujú pravidelný list so silou 20-22 HCP.

*SAYC* používa mnoho populárnych konvencií, ako Stayman, Blackwood, 2BT Jacoby a iné.

SAYC je pokladaný za *de facto* štandard používaný pri hraní bridžu na Internete, hoci Francúzi používajú radšej vlastný prirodzený systém – SEF.

## Externé odkazy
*Popis systému SAYC (po anglicky) 
*Kurz briďžu s použitím SAYC

Kategória:Licitačné systémy
Gemini (film)

***Gemini*** je slovenský film natočený podľa prózy Alty Vášovej *Blíženci z Gemini*.

Vedecko-fantastický príbeh o deťoch, ktoré náhodne spoznajú neznámych mimozemšťanov.

* Architekt: Juraj Červík ml.
* Návrhy kostýmov: Tatiana Čipková
* Strih: Maximilián Remeň
* Vedúci výroby: Štefan Gašparík
* Exteriéry: Banská Štiavnica, Gabčíkovo
* Premiéra: február 1992

## Externé odkazy

Kategória:Slovenské filmy
Kategória:Filmy podľa názvu
Kategória:Detské filmy a seriály
Kategória:Filmy z 1991
Seal

**Seal**, vlastným menom **Seal Henry Olusegun Olumide Adelo Samuel**,  (* 19. február 1963, Londýn, Spojené kráľovstvo) je britský soulový spevák.

Jeho otec Adebisi Samuel je nigérijský imigrant a matka Francis Samuelová je Brazílčanka. V detstve ho postihlo autoimunitné ochorenie lupus erythematosus, ktoré mu spôsobilo charakteristické jazvy na tvári. Po ukončení povinnej školskej dochádzky začal študovať architektúru a strojárstvo.

## Diskografia
### Štúdiové albumy
*1991 *[[Seal (1991 album)|Seal]]*
*1994 *[[Seal II (1994 album)|Seal II]]*
*1998 *[[Human Being (album)|Human Being]]*
*2003 *[[Seal (2003 album)|Seal IV]]*
*2007 *[[System (Seal album)|System]]*
*2008 *[[Soul (album)|Soul]]*

### Koncertné albumy
*1991 *The Acoustic Session*
*1991 *Violet: Acoustic EP*
*2005 *[[Live in Paris (Seal album)|Live in Paris]]*
*2006 *[[One Night to Remember]]*
*2008 *Live in Hattiesburg*

### Kompilácie
*2004 *[[Best 1991-2004 (album)|Best 1991-2004]]*

### DVD
*2004 *Videos – 1991 – 2004*
*2005 *[[Live in Paris (Seal album)|Live in Paris]]*
*2005 *Live At the Point – 1992*
*2006 *[[One Night to Remember]]*
*2008 *Soundstage (Blu-ray DVD only)*

## Referencie


## Iné projekty

## Externé odkazy
* Oficiálna stránka

Kategória:Anglickí rockoví speváci
Kategória:Anglickí popoví speváci
Kategória:Anglickí souloví speváci
Kategória:Anglickí rockoví gitaristi
Kategória:Anglickí popoví gitaristi
Kategória:Anglickí souloví gitaristi
Kategória:Anglickí rockoví basgitaristi
Kategória:Anglickí popoví basgitaristi
Kategória:Anglickí souloví basgitaristi
Kategória:Držitelia ceny Brit Award
Kategória:Anglické osobnosti brazílskeho pôvodu
Kategória:Anglické osobnosti nigérijského pôvodu
Kategória:Osobnosti z Londýna
Kategória:Interpreti Warner Bros. Records
Kruté radosti

***Kruté radosti*** (angl. *Cruel Joys*) je slovensko-český film. Je to príbeh o pokušení, tajomstve a bezradnosti v hľadaní lásky.

* Architekt: Peter Čanecký
* Kostýmy: Mona Hafsahl
* Strih: Alois Fišárek
* Vedúci výroby: Silvia Trizuljáková, Oľga Kovačovičová, Milan Kuchynka, Jiří Koštýř
* Premiéra na Slovensku: 3. október 2002

Kategória:České filmové komédie
Kategória:Slovenské filmové komédie
Kategória:Filmy podľa názvu
Kategória:Filmy z 2002
Acol

**Acol** je anglický licitačný systém. Acol bol zostavený v malom londýnskom bridžovom klube sídliacom na ulici „Acol Street“. Jeho hlavnými autormi boli Maurice Harrison-Gray, Iain Macleod, J. C. H. Marx, Terence Reese a S. J. Simon.

Acol je veľmi jednoduchý a prirodzený systém, existuje v ňom veľmi málo  forsujúcich sekvencií. V každej farbe sa otvára so štvorlistami. V pôvodnej podobe charakteristickou a unikátnou vlastnosťou Acolu bolo to, že sila otvorenia 1BT bola rozličná podľa stavu hier - v prvej hre sa otváralo 1BT so silou 13-15 HCP (neskôr 12-14), a v druhej hre 16-18 (neskôr 15-17). V súčasnom Acole väčšina párov používa slabý 1BT bez ohľadu na stav hier.

V originálnom systéme 2♣ boli umelé a forsujúce do celej hry, otvorenia 2♦/♥/♠ boli silné, prirodzené a forsujúce na jedno kolo, 2BT ukazovali silný a rovnovážny list. V súčasných verziách Acolu sa najčastejšie používajú iba dve silné otvorenia - 2♣ je umelé a ukazuje *silné dva* v ľubovoľnej farbe a 2♦ sú umelým príkazom do celej hry, otvorenia na druhom stupni v drahej farbe sú najčastejšie rezervované na ukázanie *slabých dvoch*, ale vyskytujú sa aj iné verzie tohto systému.

## Štruktúra licitačného systému

* Acol je prirodzený systém: väčšina otvorení, odpovedí a rebidov sa robí so štvorlistami a väčina hlášok bez tromfa sa robí s rovnovážnou rozlohou.
* Je to štvorkartový systém drahých fariev: stačí štvorlist pre otvorenie 1a 1, na roziel od väčšiny iných licitačných systémov.
* Je to "postupne forsujúci systém": väčšina hlášok nie je forsujúca.
* Acol exenzívne používa limitované hlášky: limitované hlášky popisujú list tak silno, čo sa týka HCP a rozlohy, že partner, ktorý použil limitovanú hlášku, môže nasledujúcu hlášku partnera spasovať, ak nebola forsujúca.

Kategória:Licitačné systémy
V rannej hmle

***V rannej hmle*** (angl. *In the Morning Fog*) je slovenský film. 

Kriminálny príbeh z obdobia konca komunistického režimu o kriminalistovi, ktorý je podozrivý z vraždy mladého dievčaťa.

* Architekt: Viera Dekišová
* Návrhy kostýmov: Anna Hroššová
* Strih: Eduard Klenovský
* Vedúci výroby: Viliam Richter
* Exteriéry: Limbach, Modra, Bratislava

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1990
Anjel milosrdenstva

***Anjel milosrdenstva*** (angl. *The Angel of Mercy*) je prvý slovensko-český film po rozpade spoločného štátu.

Komorný príbeh lásky mladej vdovy po dôstojníkovi k tajomnému vojnovému zajatcovi odohravajúci sa počas prvej svetovej vojny.
 
* Architekt: Dušan Fischer
* Kostýmy: Ľubica Jarjabková
* Strih: Patrik Pašš
* Vedúci výroby: Karel Škopík, Igor Hudec, Ivan Nagy
* Exteriéry: Bratislava - okolie, Fričovce, Spišské Vlachy
* Premiéra na Slovensku: 11. december 1993

## Externé odkazy

Kategória:České filmy
Kategória:Slovenské filmy
Kategória:Filmy podľa názvu
Kategória:Filmy z 1993
Frisbee

**Frisbee** je disk nazývaný aj lietajúci tanier, určený na rôzne športové, rekreačné či zábavné využitie. Tvar disku je aerodynamický, prispôsobený na hádzanie, let a chytanie.  

## História
Frisbee pochádza z USA. *Fred Morrison* so svojou budúcou manželkou Lucile v roku 1938 ponúkali za 25 centov na pláži v Santa Monica na hádzanie panvice na vyprážanie. V roku 1954 Morrison založil vlastnú firmu, ktorá obchodovala s "lietajúcimi tanierami" vyrobenými z polypropylénu vo firme Southern California Plastics. V roku 1955 zistil, že sa dajú vyrábať aj lacnejšie a navrhol model *Pluto Platter*, ktorý nebol z polypropylénu a stal sa prototypom dnešných diskov. 23. januára 1957 predal práva firme Wham-O a v roku 1958 získal patent (U.S. Design Patent D183,626) na tento produkt. Firma Wham-O zmenila názov *Pluto Platter* na *frisbee* z marketingových dôvodov. Názov ***Frisbee*** pochádza z **''Frisbie** Pie Company of Bridgeport, Connecticut*, ich obaly na koláče si študenti Columbia High School hádzali podobne, ako dnešné *Frisbee''.  Frisbee je teda obchodná značka Wham-O ale termín sa ujal na opis skoro akéhokoľvek, zvyčajne plastového lietajúceho taniera (disku na hádzanie). Frisbee je zároveň názov hier a športov, v ktorých sa používa Frisbee (Frisbee športovci na Slovensku aj inde uprednostňujú názov disk namiesto tanier). 

## Frisbee hry a športy
Podobne ako iné herné náčinie (lopta a pod.) sa aj frisbee využíva pri najrôznejších hrách. Tie sa delia na tímove a individuálne. 

tímové sú:
* ultimate frisbee
* freestyle frisbee
* disc golf
* guts frisbee

individuálne:
* Distance (hod do diaľky)
* accuracy (hod na presnosť)
* Throw-Run-Catch (hoď-bež-chyť)
* Discathlon

## Externé odkazy
* Web stránka prvého slovenského frisbee tímu
* Web stránka Slovenskej asociácie frisbee (SAF)

Frisbee
Kategória:Kolektívne športy
Kategória:Individuálne športy
Ihrisko

**Ihrisko** je miesto určené na realizovanie určitého športu alebo hry. V pravidlách sú väčšinou presne určené tvary a rozmery ihriska a často aj jeho povrch a ďalšie parametre. Okrem hracej plochy sa na ihrisku často nachádzajú ďalšie predmety či zariadenia potrebné pre príslušnú hru (bránky, sieť atď.).

## Tvary

V rôznych športoch sa používajú rôzne tvary hracích plôch, veľmi častý je prostý obdĺžnik (napr. futbal, volejbal, basketbal, tenis,nohejbal, americký futbal, …, v ľadovom hokeji má zaoblené rohy), v iných športoch má ihrisko tvar oválu (austrálsky futbal), kruhové výseky (bejzbal, softbal) atď. V niektorých prípadoch ihrisko nemá predpísaný tvar a používa sa vymedzená len mierne upravená oblasť prírody (napr. paintball, golf, petank), takže každé ihrisko je iné.

Okraje hracej plochy sú spravidla na hracej ploche vyznačené čiarami či inými značkami, rovnako aj prípadné ďalšie významné miesta podľa pravidiel príslušnej hry.

## Povrch
Povrch hracej plochy je takisto rôzny. Možno využívať tak prírodný povrch (tráva, piesok, hlina), ako aj rôzne varianty umelých povrchov od antuky či škváry cez umelú trávu po rôzne druhy plastov (v telocvičniach niekedy aj drevené parkety).

## Pozri aj
* Detské ihrisko

## Iné projekty

Kategória:Športová terminológia
Kategória:Športové vybavenie
Akronym

**Akronym** (*[[starogréčtina|gr.]]* akrón = okraj, koniec; onyma = meno) je slovo, prípadne názov zložený zo začiatočných písmen alebo slabík viacerých slov.

## Príklady
* aids – **a**cquired **i**mmuno**d**eficiency **s**yndrome
* Benelux – **Be**lgique-**Né**erlande-**Lux**embourg
* Čedok – **Če**skoslovenská cestovní a **do**pravní **k**ancelář (**Če**ská **do**pravní **k**ancelář)
* FLAC – **f**ree **l**ossless **a**udio **c**odec
* Gestapo – **Ge**heime **Sta**ats**po**lizei
* Interpol – **Inter**national Criminal **Pol**ice Organization
* Jégé – **J**án **G**rob
* laser – **l**ight **a**mplification by **s**timulated **e**mission of **r**adiation
* modem – **mo**dulator-**dem**odulator
* Moscito – **M**ajor-**o**riented **S**trong **C**lub **i**ncluding **T**actical **o**penings
* NATO – **N**orth **A**tlantic **T**reaty **O**rganization
* NOD – **n**emocnica na **o**kraji **d**isku
* Polisario – Frente **Po**pular de **Li**beración de **Sa**guia el Hamra y **Rí**o de **O**ro
* radar – **ra**dio **d**etecting **a**nd **r**anging
* SARS – **s**evere **a**cute **r**espiratory **s**yndrome
* Tesla – **Te**chnika **sla**boprúdová
* Zelovoc – **Zel**enina a **ovoc**ie
* Zväzarm – **Zväz** pre spoluprácu s **arm**ádou

## Pozri aj
* Akrostich
* Abreviatúra

## Iné projekty

## Externé odkazy
* Acronym Finder - online databáza skratiek a akronymov 

## Zdroj
* akronym. In: 

Kategória:Skratky
Kategória:Typy slov
Edmund Allenby

**Edmund Henry Hynman Allenby, 1. vikomt z Allenby** (* 23. apríl 1861 – † 14. máj 1936) bol britský maršal, ktorý sa preslávil v druhej fáze prvej svetovej vojny, v ktorej ako vrchný veliteľ Egyptského expedičného zboru (1917-1918) viedol britské jednotky v bojoch proti Osmanskej ríši v Afrike a Ázii. Počas týchto rokov celkom ovládol kľúčové oblasti Blízkeho Východu (najmä Palestínu a Sýriu) a úplne deklasoval turecké jednotky pôsobiace na tejto fronte. 

Po vojne získal v roku 1919 hodnosť poľného maršala a bol mu udelený dedičný titul vikomt z Allenby. Je považovaný za jedného z najlepších dohodových veliteľov prvej svetovej vojny.

V centre Tel Avivu je po ňom pomenovaná ulica.

## Iné projekty

Kategória:Britskí maršali
Kategória:Pochovaní vo Westminsterskom opátstve
Kategória:Laureáti Radu vychádzajúceho slnka
Kategória:Nositelia Najctihodnejšieho rádu svätého Jána Jeruzalemského
Trh s dievčatami

**Trh s Dievčatami** (Leányvásár) je opereta, ktorú skomponoval Viktor Jacobi. Premiéra sa konala 14. novembra 1911 v Király Színház v Budapešti. Libreto napísali Ferenc Martos a Miklós Bródy. Opereta bola prvým veľkým medzinárodným úspechom autora.

## Postavy
* Jack Harrison
* Berta,	*jeho žena*
* Lucy, *ich dcéra*
* Jefferson, *Harrisonov asistent*
* Bessy *komorná*
* Tom Miggles, *tulák*
* Gróf Fritz Rottenberg
* Fritz, *syn grófa Rottenberga*
* Krčmár
* Sam, *černoch*
* Simpson *strážca väznice*
* Jim Steward
* Kapitán

## Obsah

### I. dejstvo
V dedine neďaleko San Francisca sa koná “trh s dievčatami”. Je to deň, keď farmári dávajú svoje dcéry na vydaj. Podľa tradície, dievča ktoré dá košom každému nápadníkovi dajú na jeden deň za ženu najposlednejšiemu chalanovi z dediny a musí s ním celý večer pretancovať. Na trh prichádza aj milionár Harrison s dcérou Lucy a je to ona, kto každého odmietne, pretože má už nápadníka, mladého grófa Fritza Rottenberga. Aj ona musí dodržať tradíciu a vyberú jej Toma Miglesa. Tom Migles je v skutočnosti skrachovalý podnikateľ, ktorého zničil práve Harrison. Vymyslí pomstu a podplatí šerifa, aby ich zosobášil právoplatne. Keď sa Harrison dozvie, že manželstvo je platné, snaží sa presvedčiť, aby sa Tom vzdal Lucy a podali žiadosť o rozvod. Tom odmietne ale dovolí Lucy ešte ísť na pár týždňov domov.

### II. dejstvo
Harrisonovci a Rottenbergovci sa snažia ujsť pred Tomom na jachte, ale vysvitne, že Tom je jedným z ich kuričov. Naďalej sa odmieta Lucy vzať, teraz už aj preto, že už sa do seba zaľúbili. Rottenbergovci sa pokúsia Toma zdiskreditovať tak, že ho oblečú do fraku a chcú dokázať, že neobstjí ako gentleman. Omyl však rýchlo vyjde najavo – Tom má skvelé chovanie a čoskoro aj prezradí, že on je pôvodným menom Feetwood, ktorého Harrison priviedol na mizinu a že z pomsty podplatil šerifa, aby ho zosobášil s Lucy. Nestihne však už vysvetliť, že sa medzitým do Lucy zamiloval, lebo ona zranená vyhlási, že si vezme mladého Rottenberga.

### III. dejstvo
Pripravuje sa svadba Rottenberga a Lucy. Rottenberg však nie je príliš nadšený, lebo na jachte sa zamiloval do komornej Bessy a pred dvoma dňami si ju aj tajne vzal za ženu. Nakoniec sa to musí prevaliť a Lucy je opäť voľná. Tom ju presvedčí, že ju má skutočne rád.

Kategória:Operety
Jakarta EE

**Jakarta EE** (predtým **Java Platform, Enterprise Edition**, skr. **Java EE** resp. **Java 2 Enterprise Edition**, skr. **J2EE**) definuje štandard pre vývoj komponentovo-orientovaných mnohovrstvových podnikových aplikácií a informačných systémov, ktoré sú dobre prenositeľné, škálovateľné a integrovateľné so staršími aplikáciami v jazyku Java.

Zahŕňa technológie ako JavaServer Pages, JavaServer Faces, Servlets, JDBC, EJB a ďalšie.

## Iné projekty

## Externé odkazy
* Oficiálna stránka

Kategória:Java (programovací jazyk)
Atmosféra (jednotka)

**Atmosféra** je zastaraná jednotka tlaku, označuje sa **atm**. Jedna atmosféra je približne rovná normálnemu tlaku vzduchu, čo je 1013,25 hPa.

## Prevodné vzťahy

1 atm = 101 325 Pa = 101,325 kPa = 0,101325 MPa = 760 torr

Kategória:Jednotky tlaku
Kategória:Termodynamika
Boltzmannova konštanta

**Boltzmannova konštanta** vyjadruje vzťah medzi termodynamickou teplotou a priemernou relatívnou kinetickou energiou častíc plynu. Nachádza sa v definícii jednotiek kelvin a a plynovej konštanty a takisto vo vzťahoch pre žiarenie absolútne čierneho telesa a Boltzmannovho vzťahu pre entropiu. Má jednotky energie delené teplotou, teda rovnaké ako entropia. Po redefinícii SI jednotiek z roku 2019 je to jedna z definujúcich konštánt, ktoré majú presnú definíciu. Boltzmannova konštanta je definovaná ako presne k_B = 1.380 649 \cdot 10^{-23} \,\mathrm{J \cdot K^{-1}}.

Bola pomenovaná po rakúskom fyzikovi Ludwigovi Boltzmannovi, ktorý sa významne podieľal na rozvoji štatistickej fyziky, kde táto konštanta hrá kľúčovú úlohu.

## Značka a hodnota
**Značka**: k alebo k_B

**Hodnota**: k_B = 1.380 649 \cdot 10^{-23} \,\mathrm{J \cdot K^{-1}}

Vynásobením Boltzmannovej a Avogadrovej konštanty dostaneme univerzálnu plynovú konštantu, ktorá udáva to isté pre látkové množstvo jedného molu.

## Referencie

## Pozri aj
* Fyzika
* Termodynamika
* Fyzika častíc
* Stredná kvadratická rýchlosť

## Zdroj

Kategória:Termodynamika
Kategória:Fyzikálne konštanty
Kategória:Heslá Encyklopédie astronómie
Kategória:Eponymické termíny vo fyzike
Stupeň Rankina

**Stupeň Rankina** (označovaný **°R**) je zastaraná jednotka teploty, ktorú v roku 1859 vytvoril škótsky inžinier a fyzik William John Macquorn Rankine. Symbol °R sa tiež používa pre stupeň Réaumura.

Základným bodom stupnice je teplota absolútnej nuly, ktorej je priradená hodnota 0 °R. Jeden stupeň Rankina odpovedá rovnakému rozdielu teploty ako 1 stupeň Fahrenheita, ale 0 °R je −459.67 °F. Teplota topenia vody odpovedá hodnote 491.67 °R.

Kategória:Jednotky teploty
Akumulátor energie

**Akumulátor energie** alebo **zásobník energie** je technické zariadenie na uchovávanie energie;  elektrickej (kondenzátor, sekundárny elektrochemický článok), tepelnej (napr. zásobník pary, boiler), vodnej energie (akumulačná prečerpávacia elektráreň), mechanickej (napr. pružina, závažie, zotrvačník) a pod.

V oblasti elektriny sú najznámejšie elektrochemické akumulátory (pozri sekundárny elektrochemický článok), ale akumulátory elektrickej energie môžu pracovať aj na iných princípoch. 

Známy je aj priemyselný princíp akumulácie energie do potenciálnej energie vody v prečerpávacích elektrárňach. V prípade, že elektrina slúži k výrobe tepla, dá sa akumulovať aj vytvorené teplo. Na tomto princípe je založené akumulačné vyhrievanie alebo bojler.

## Pozri aj

* Palivový článok
* Akumulátor elektrickej energie


Kategória:Elektronika
Terabajt

**Terabajt** (skratka *TB*, ) je jedna z jednotiek kapacity pamäťových médií.

## Definícia

1 terabajt = 1012 bajtov.

V minulosti bola jednotka terabajt používaná vo význame 240 bajtov (1024 gigabajtov). V súčasnosti sa ale presadzuje trend používania jednotky *TiB* (tebibajt) pre 1 024 GiB, aby mohla predpona *tera* (TB) zostať chápaná ako 1 000 gigabajtov.

## Pozri aj
* Binárny prefix

Kategória:Jednotky informácie
Kto chytá draka

***Kto chytá draka*** je film režiséra Joela Schumachera z roku 2003 nakrútený podľa skutočného príbehu novinárky Veroniky Guerinovej.

## Externé odkazy
* 
* 
* Oficiálna stránka filmu 

Kategória:Filmy USA
Kategória:Írske filmy
Kategória:Britské filmy
Kategória:Filmy podľa názvu
Kategória:Filmy z 2003